Klokken ca. otte fredag morgen udbrød der brand i et sommerhus på Marguritvej i Tversted. Inden da var tyve brudt ind i huset, hvor de stjal TV og stereoanlæg. Ilden opstod i soveværelset, og politiet formoder at den er påsat. Teknikere skal nu undersøge brandstedet på mandag. Lidt længere østpå i Skiveren opstod der et par timer senere brand i et sommerhus på Polarisvej. Her tyder alt på at det var en brændeovn, der var årsag til branden. Familien havde nemlig tændt op og var derefter gået en tur.

Referat:
Brand i to sommerhuse i Vendsyssel. Politiet har mistanke om at den ene er påsat.